Í apríl sl. var sagt frá því að Willem Dafoe myndi leika í DC ofurhetju-hópmyndinni Justice League . Dafoe fer þar með hlutverk Vulko , íbúa í Atlantis með náin tengsl við konung Atlantis , Aquaman , sem Jason Momoa leikur . Í nýju viðtali uppljóstraði Dafoe því að Vulko muni ekki láta staðar numið þar , heldur komi hann einnig fram í myndinni um Aquaman , sem kemur í bíó árið 2018 . Dafoe er um þessar myndir að kynna mynd Paul Schrader , Dog Eat Dog , sem frumsýnd var um síðustu helgi í Bandaríkjunum , og var við það tilefni spurður út í aðkomu sína að ofurhetjuheiminum og hvernig lífsreynsla það hefði verið að leika undir stjórn Zack Snyder í Justice League . „ Justice League er mjög sérstök af því að það er hópmynd og mín persóna er kynnt þar til sögunnar einkum til að hita upp fyrir Aquaman , þar sem persónan verður í lykilhlutverki , “ sagði Dafoe . „ Þessar myndir [ ofurhetjumyndir ] eru öðruvísi reynsla . Það er ólík ábyrgð , öðruvísi efniviður og markmið . Það er gaman að geta farið á milli þessara heima . Þeir þjóna mismunandi hvötum . “ Vulko hefur verið hluti af DC teiknimyndasögunum síðan á sjöunda áratug tuttugustu aldarinnar , en hann er vísindalegur ráðgjafi og náinn vinur og trúnaðarmaður Koungsins . Hann hefur komið fram í margskonar sögum , þar á meðal í einu blaði þar sem hann snýst gegn sínum gamla vini , þó það segi ekkert um hvað komi til með að gerast á milli þeirra félaga í Aquaman myndinni … Við fáum að sjá Vulko og Aquaman 17. nóvember nk. þegar Justice League verður frumsýnd .